als_Latn bos_Latn hrv_Latn
Fitorja eshte e panjohur per Real Madrid ne 2015. Los blancos pesuan nje tjeter humbje, kete here ne derbin me Atletico, qe fitoi 2-0 sfiden e pare te 1/8 ne Kupen e Mbretit duke hedhur nje hap te madh drejt çerekfinaleve. Raul Garcia dhe Jimenez ishin protagonistet e fitores se “los colchoneros” qe tashme ja kane marre doren “rivaleve” te qytetit, qe nuk fitojne ndaj tyre brenda 90 minutave te rregullta prej plot 6 takimesh.
Derbi i 257-te i Madridit rikthente ne “Vincente Calderon” dhe nje emer te madh si Fernando Torres, te cilin Simeone e kishte rreshtuar nga minuta e pare, pavarsisht se ne total dy ekipet kishin mungesa te theksuara nga formacioni baze. Real, pavaresisht se me linjat e dyta kerkoi te tregonte forcen qe ne sekondat e para, kur nje goditje me koke e Ramos u prit nga ana e Oblak. Fillimi ishte i vrullshem dhe ne te 13-ten, Bale madje arriti te gjeje dhe golin por ishte ne pozicion jashte loje. Teksa Real protestonte Atletico rifilloi lojen dhe ne krahun tjeter per pak sa nuk shenoi me Griezmann, por Navas reagoi mire. Rivaliteti mes dy skuadrave u be i dukshem dhe per syte e tifozeve ne te 14-ten, kur Raul Garcia shtyu dhunshem Khediren ne zonen e Real. Nje episod qe i shpetoi gjyqtarit por jo kamerave. Fillimit te vrullshem me kalimin e minutave ja zuri vendin nervoziteti, aq sa duelet ne mesfushe ishin te ashpra duke sjell pak raste perpara portes ne pjesen e pare. Ne fraksionin e dyte dhe per shkak te zevendesimeve, ndeshja fitoi nje tjeter ritem. Ne te 52-ten, Bale goditi pas nje asisti perfekt te Marcelos por jo sakte, ndersa pese minuta me pas Ramos rrezoi ne zone Garcian duke shkaktuar 11-metersh, te cilin numri 8-te i Atleticos nuk hezitoi ta finalizonte.
Goditjet standarte jane nje nder pikat me te forta te Atleticos Madrid dhe ndaj Real kane rezultuar jo pak here vendimtare, ashtu si ndodhi dhe ne te 76-ten, kur Gimenez ndeshkoi per here te dyte Los Blancos.
I vecante dhe festimi i tij me nje nga djemte qe kapin topa pas porte, i cili ishte ne fakt djali i trajnerit Simeone. Minutat e mbetura ishin nje presion shterpe i Real, pasi nuk prodhoi, jo vetem gol por as raste, me Atletico qe pret me nje epersi prej dy golash ndeshjen e kthimit ne “Santiago Bernabeu”. Ne sfiden tjeter Valencia arriti te fitoje jo pa veshtiresi ndaj Espanyolit, me rezultatin 2-1, pas golave te Gayas dhe Negredos, ndersa per Espanyolin barazoi provizorisht Stuani.
als_Latn als_Latn als_Latn als_Latn